Berlingske Tidende, 1835-08-06
Den i Brussel udkommende Mercur samler af de der paa Børsen omløbende Rygter følgende Meddelelser, som de troværdigste. I Gaar (den 28de) Kl. 2 havde Ludvig Philip, omgivet af Prindserne, af et glimrende og talrigt Følge, holdt Revne over Nationalgarden og Tropperne. Alle disse Personer støde tæt ved et Huus paa Hjørnet af rue neuve des Capucins, for at besee Fusileerernes Manøvrer. Pludselig hørte man en stærk Explosion, foraarsaget af en, Petarder og Krudt indholdende Maskine. Den ved Kongens Side sig befindende Hertug af Trevise, Marschal Mortier, blev dræbt paa Stedet; ingen Prinds blev saaret, flere høiere Officerer og Adjutanter bleve dræbte, ligesom ogsaa andre Personer. Ved et forunderligt Tilfælde blev Kongen ikke truffet, men hans Hest let saaret. Den nye Helvedmaskine, befandt sig bag et af de Huses Vinduer, hvor det Kongelige Tog havde holdt. Henkaldt ved Knaldet omgave strax alle Tilskuere, Nationalgarden og Tropperne Kongen, som blev baaret i Triumphefra Stedet for dette afskyelige Skuespil til Cancelliet. Der er endnu mange andre Details i Omløb, men de synes endnu ikke saa vel begrundede, at de bør meddeles. Da disse Efterretninger afsendtes, var Paris rolig. Courerer afgik til alle Gesandtskaber. Fortællingen om disse Begivenheder nedtrykte Fonds paa Børsen, og der gjordes ingen Forretninger." Hidtil have vi meddeelt Pariser-Efterretningerne, saaledes som de efter hinanden indløb. De fra Paris indløbne Blade, som forlode Paris den 28de Kl. 1, omtale endnu ikke de om Middagen indtrufne Tildragelser; derimod meddele Efterretningerne fra Paris over London af 29de Juli, hvilke intet Nyt fra Spanien, indeholde, over Pariser Begivenhederne i det Væsentlige Følgende: Efterat Kongen var redet langs med Boulevarderne, ved hvis yderste Ende Nationalgarden og Tropperne vare opstillede, vendte han for samme Linie tilbage til Vendome-Pladsen, hvor Tropperne skulde defilere forbi ham. Han var ledsaget af Hertugen af Orleans, Hertugen af Remours, Prindsen af Joinville og en talrig og glimrende Stab. Kl. 12, i det Øjeblik, han havde naaet Boulevard du Temple, kort førend Theatre des Funambules, hørtes en frygtelig Explosion, som ikke var ulig en uregelmæssig Pelotonild. Først troede man, at det var et afgaaet Fyrværken, men Offrenes Henstyrtning og Skrig gjorde, at man snart opdagede Sandheden og en frygtelig Forvirring var Følgen – en Helvedmaskine havde løsladt en Kugleregn paa Kongens Omgivelse, Marschal Mortier, Hertugen af Treviso, faldt og døde uden videre at frembringe et Ord. Nogle andre Officerer og flere af Nationalgarden bleve ligeledes dræbte og et betydeligt Antal Personer saarede. Nogle Hestes Styrten, blandt disse Marschal Mortiers, og Steilen af andre forøgede Tumulten, der vilde være vanskelig at beskrive. Under dette Optrin beholdt Kongen sin Aandsnærværelse, omendskjøndt han var blevet streifet paa Arnen af en Kugle og hans Hest saaret paa Halsen; han reed hen til Huset, hvorfra Explosionen, var kommet. Efterat den første Skræk var forbi, fortsatte Toget sin Vei; de Skudtes Liig og de Saarede bleve strax bragte til det ligeoverforliggende Caffe Ture, hvor Lægehielp tildeeltes dem, som endnu viiste Livstegn.